open-index/open-wikipedia-markdown huggingface dataset:
ఫాంగ్నోన్ కొన్యాక్

**ఫాంగ్నోన్ కొన్యాక్** (ఆంగ్లం: Phangnon Konyak), నాగాలాండ్ రాష్ట్రానికి చెందిన రాజకీయవేత్త. 2022 మార్చిలో ఆమె నాగాలాండ్ నుండి రాజ్యసభ సభ్యురాలిగా ఎన్నికైన మొదటి మహిళగా, రాష్ట్ర శాసనసభకు ఎన్నికైన రెండవ మహిళగా నిలిచింది. ఆమె నాగాలాండ్ లోని భారతీయ జనతా పార్టీ మహిళా మోర్చా రాష్ట్ర అధ్యక్షురాలు. 

ఆమె 2023 జూలై నుండి రాజ్యసభకు వైస్ చైర్పర్సన్ గా కూడా పనిచేస్తోంది. ఆ పదవిలో నియమితులైన మొదటి మహిళగా ఆమె గుర్తింపు తెచ్చుకుంది.

## ప్రారంభ జీవితం
ఆమె దిమాపూర్ హోలీ క్రాస్ హయ్యర్ సెకండరీ స్కూల్ నుండి పాఠశాల విద్యను అభ్యసించింది. ఆమె ఢిల్లీ విశ్వవిద్యాలయానికి అనుబంధంగా ఉన్న దౌలత్ రామ్ కళాశాల (2002 బ్యాచ్) నుండి ఆంగ్ల సాహిత్యంలో మాస్టర్స్ డిగ్రీ పూర్తి చేసింది. ఆమె విద్యార్థి క్రియాశీలత, సామాజిక సంస్థలలో అనుబంధం కలిగిఉంది.

## రాజకీయ జీవితం
ఆమె భారతీయ జనతా పార్టీలో చేరింది. ఆమె నాగాలాండ్ బిజెపి మహిళా మోర్చా రాష్ట్ర అధ్యక్షురాలు. 2022 మార్చిలో, ఆమె నాగాలాండ్ నుండి రాజ్యసభ సభ్యురాలిగా ఎన్నికైన మొదటి మహిళ అయింది. అలాగే, ఆమె రాష్ట్ర శాసనసభకు ఎన్నికైన రెండవ మహిళగా నిలిచింది. 2023 జూలైలో, ఆమె రాజ్యసభ వైస్ చైర్పర్సన్ ల ప్యానెల్ కు నియమించబడింది. ఆ పదవికి నియమితులైన మొదటి మహిళగా నిలిచింది. ఫాంగ్నోన్ కొన్యాక్ రవాణా, పర్యాటకం, సంస్కృతి కమిటీలో, ఈశాన్య ప్రాంత అభివృద్ధి మంత్రిత్వ శాఖ కోసం సంప్రదింపుల కమిటీలో సభ్యురాలిగా కూడా పనిచేస్తున్నది. ఆమె మహిళా సాధికారత కమిటీలో, నార్త్ ఈస్టర్న్ ఇందిరా గాంధీ రీజినల్ ఇన్స్టిట్యూట్ ఆఫ్ హెల్త్ అండ్ మెడికల్ సైన్సెస్ పాలక మండలిలో సభ్యురాలు కూడా.

## మూలాలు

వర్గం:రాజ్యసభ సభ్యులు
వర్గం:నాగాలాండ్ మహిళా రాజకీయ నాయకులు
రివెంజ్

**రివెంజ్** 2023 లో విడుదలైన తెలుగు సినిమా. ఆది అక్ష‌ర ఎంట‌ర్టైన్ మెంట్స్ ప‌తాకంపై బాబు పెదపూడి హీరోగా న‌టిస్తూ నిర్మించిన చిత్రం `రివెంజ్`. నేహదేశ్ పాండే హీరోయిన్‌. రెట్టడి శ్రీనివాస్ ద‌ర్శ‌కుడు. ఈ సినిమా ట్రైలర్‌ను ప్ర‌ముఖ ద‌ర్శ‌కుడు ఎన్.శంక‌ర్ చేతుల మీదుగా లాంచ్ చేసారు, సినిమా జులై  14, 2023న విడుదలైంది

## కథ
ఒక లేడి క్యాబ్‌ బుక్‌ చేసి ఫోన్‌ మాట్లాడుతుండగా క్యాబ్‌ వచ్చి ఆగింది. లేడి క్యాబ్‌డ్రైవర్‌ని చూసి షాకైంది, అతనే కాళి. తరువత పరిగెత్తింది కాళి వెంబడించాడు, ఆ లేడిని కాళి చంపాడు. ఒకరోజు శిరిని కాళి హడావుడిగా హాస్పిటల్‌కి తీసుకొచ్చాడు. శిరి తండ్రి విషయం తెలుసుకొని హాస్పిటల్‌కొచ్చి కాళికి థాంక్స్‌ చెప్పాడు. కొంత డబ్బు ఇవ్వబోయాడు కాని కాళి వద్దన్హాడు అయిన కాళికి డాక్టర్‌ బలవంతం మీద శిరి తండ్రి డబ్బిచ్చాడు అందుకు ఫీలైన కాళి, ఒక పిల్లర్‌కి గుద్దుకున్నాడు రక్తం కారింది. కాళిని అదే హాస్పిటల్‌ రూమ్‌లో ఉంచాడు తరువాత సిరి స్తృహలోకి వచ్చి హాస్పిటల్‌ నుంచి డిశ్చార్జ్‌ అవుతుంది. కాళిని సిరి, సిరి తండ్రి భోజనానికి పిలుస్తారు ఇంటికెళ్లిన కాళిని సిరి, సిరితండ్రి తిట్టి బయటకు పంపిస్తారు. దానికి కారణం కేర్‌టేకర్‌ శాంతి అని తెలుసుకొని, కాళి ఆమెను చంపేస్తాడు సిరిని కాళి ఒక పాడుబడ్డ బంగ్లాలో ఉంచుతాడు. నువ్విలా ఎందుకు చేస్తున్నావని సిరి అడిగితే తన గతం గురించి చెప్తాడు. ఆ గతంలో కాళి పెళ్లి ఆగిపోవటానికి, కాళి అమ్మగారు చనిపోవటానికి సిరినే కారణమని తెలునుకొని సిరిని ఎలాగైన పెళ్లి చేసుకోవాలని కిడ్నాప్‌ చేసి బందిస్తాడు. కాని సిరి, కాళి నుంచి తప్పించుకుంటుంది. సిరిని పెళ్లి చేసుకోవాలని ట్రై చేస్తుంటే డాక్టర్‌ వచ్చి సిరిని సేవ్‌ చేస్తాడు. చివరకి సిరిని కాళి చంపాడా లేదా అనేది ఈ చిత్ర కథాంశం. 

## నటీనటులు

* బాబు పెదపూడి
* నేహదేశ్ పాండే
* ఆరోహి
* భార్గ‌వ్
* నాగేష్ క‌ర్ర

## సాంకేతిక నిపుణులు

* బ్యానర్: ఆది అక్ష‌ర ఎంట‌ర్టైన్ మెంట్స్
* నిర్మాత: బాబు పెదపూడి
* కథ, స్క్రీన్ ప్లే, డైలాగ్స్, దర్శకత్వం: రెట్టడి శ్రీనివాస్
* సంగీతం: విజ‌య్ కురాకుల‌

## విడుదల, స్పందన
ఈ సినిమా 2023 జులై 14న తెలంగాణ, ఆంధ్రప్రదేశ్ రాష్ట్రాలతోపాటు యుఎస్ఏలో విడుదలయింది. ఈమధ్య చిన్న సినిమా పెద్ద సినిమా అన్న తేడా ఏం లేకుండా  కథను నమ్ముకొని వచ్చిన సినిమాలు బాక్సాఫీస్ వద్ద సక్సెస్ లు అందుకుంటున్నాయి. బాబు పెదపూడి గారు ఎక్సెలెంట్ ప‌ర్ఫార్మెన్స్ ఇచ్చారు. ఆరోహి, భార్గ‌వ్, నాగేష్ క‌ర్ర ముఖ్య పాత్ర‌ల్లో న‌టించిన ప్రధాన పాత్రధారుల నటన కూడా ఆకట్టుకుంది.

## మూలాలు
రషీద్ పటేల్

**రషీద్ గులాం మహ్మద్ పటేల్** (జననం 1964 జూన్ 1) భారతదేశానికి ప్రాతినిధ్యం వహించిన ఎడమచేతి ఫాస్ట్ బౌలర్. అతను బరోడా తరపున 1986-87, 1996-97 మధ్య దేశీయ క్రికెట్ ఆడాడు.

రషీద్ పటేల్ భారత్ తరపున పెద్దగా విజయవంతం కాలేదు. 1988-89లో న్యూజిలాండ్‌పై బాంబేలో ఆడినది అతని ఏకైక టెస్టు. ఆరంభంలో ఓపెనర్లను కొంత ఇబ్బంది పెట్టడం తప్ప, అతను ఎటువంటి ముద్ర వేయలేదు. బ్యాటింగులో రెండు సార్లు పరుగులేమీ చెయ్యకుండానే ఔటయ్యాడు. అదే జట్టుతో జరిగిన ఏకైక వన్డే మ్యాచ్‌లో అతను 10 ఓవర్లు బౌలింగ్ చేసి 58 పరుగులిచ్చి ఒక్క వికెట్ కూడా తీసుకోలేదు.

జంషెడ్‌పూర్‌లో జరిగిన 1990–91 దులీప్ ట్రోఫీ ఫైనల్‌లో వెస్ట్ జోన్ నార్త్‌తో ఆడినప్పుడు అతను ప్రకాశించాడు. ఇరు పక్షాల ఆటగాళ్ల మధ్య వాగ్వాదం, స్లెడ్జింగ్‌తో హోరాహోరీగా సాగిన మ్యాచ్‌ అది. చివరి రోజున నార్త్ జోన్ రెండో సారి బ్యాటింగ్ చేస్తుండగా, అప్పటికే గేమ్‌లో నిర్ణయాత్మక ఆధిక్యం సాధించిన నేపథ్యంలో, పటేల్ స్టంప్‌ను తీసి నార్త్ ఓపెనర్ రమణ్ లాంబాపై దాడి చేశాడు.  పటేల్ అంతకుముందు క్రీజుపైన పరిగెత్తడంతో, అలా చేయవద్దని లాంబా అతనిని హెచ్చరించాడు. దాంతో ఇద్దరి మధ్య వాగ్వాదం రేగింది. చివరి రోజు టీకి పదిహేను నిమిషాల ముందు ఈ వాగ్వాదం ఆగింది. లాంబా బ్యాట్‌తో తన వైపు దూసుకువస్తున్నపుడు, తనను తాను రక్షించుకోవడం కోసం మాత్రమే లా చేసానని పటేల్ సమర్థించుకున్నాడు. తాను లాంబా బ్యాట్‌ను మూడుసార్లు కొట్టానని అతన్ని కొట్టలేదనీ వాదించాడు. నాలుగు వారాల తర్వాత మాధవరావు సింధియా, MAK పటౌడీ, రాజ్ సింగ్ దుంగార్‌పూర్‌లతో కూడిన ముగ్గురు సభ్యుల క్రమశిక్షణ కమిటీ, పటేల్‌పై 13 నెలలు, లాంబాపై 10 నెలలు నిషేధం విధించింది.  నిషేధం నుండి తిరిగి వచ్చిన తర్వాత పటేల్, కెరీర్లో మరి గుర్తింపు పొందలేదు.

## ప్రస్తావనలు

వర్గం:జీవిస్తున్న ప్రజలు
వర్గం:1964 జననాలు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:Articles with hAudio microformats
విజయ్ దహియా

**విజయ్ దహియా** (జననం 1973 మే 10) భారత మాజీ వికెట్ కీపర్. అతను ప్రస్తుతం ఉత్తర ప్రదేశ్ క్రికెట్ జట్టు కోచ్‌గాను, ఇండియన్ ప్రీమియర్ లీగ్‌లో లక్నో సూపర్ జెయింట్స్‌కు అసిస్టెంట్ కోచ్‌గానూ ఉన్నాడు.

## ఫస్ట్ క్లాస్ కెరీర్
దహియా కుడిచేతి వాటం బ్యాట్స్‌మన్, వికెట్ కీపరు. 1993/94లో ఢిల్లీ తరపున ఫస్ట్-క్లాస్ క్రికెట్ ఆడటం ప్రారంభించాడు. జింబాబ్వేతో జరిగిన 2000/01 సిరీస్‌లో తన తొలి అంతర్జాతీయ మ్యాచ్ ఆడాడు.

1999/00 సీజన్‌లో దులీప్, దేవధర్ ట్రోఫీలను గెలుచుకున్న నార్త్ జోన్ క్రికెట్ జట్టులో దహియా భాగం. 2009లో, ఇండియన్ ప్రీమియర్ లీగ్‌లో కోల్‌కతా ఆధారిత ఫ్రాంచైజీ క్రికెట్ జట్టు అయిన కోల్‌కతా నైట్ రైడర్స్ కు అసిస్టెంట్ కోచ్‌గా దహియా నియమితులయ్యారు.

దహియా 1993/94 సీజన్‌లో లూథియానాలో పంజాబ్‌పై ఆటతో ఫస్ట్ క్లాస్ రంగప్రవేశం చేశాడు. 1999-2000లో దులీప్, దేవధర్ ట్రోఫీలను గెలుచుకున్న నార్త్ జోన్ జట్టులో భాగంగా ఉన్నాడు. కొంతకాలం ఢిల్లీకి కెప్టెన్‌గా కూడా చేసాడు. 2006 డిసెంబరులో ఉత్తరప్రదేశ్‌తో జరిగిన తన చివరి మ్యాచ్ ఆడి, అన్ని రకాల క్రికెట్ నుండి రిటైర్ అయ్యాడు  పదవీ విరమణకు ముందు, అతను తన చివరి రంజీ సీజన్‌ను తమిళనాడుపై చక్కటి 102 స్కోరు చేసి ప్రారంభించాడు. అది అతని అత్యధిక ఫస్ట్-క్లాస్ స్కోరు. 

## అంతర్జాతీయ కెరీర్
ICC నాకౌట్ ట్రోఫీలో 2000 అక్టోబరులో నైరోబీ జింఖానాలో కెన్యాతో జరిగిన వన్‌డే మ్యాచ్‌లో దహియా తొలి అంతర్జాతీయ ఆట ఆడాడు. ఆ మ్యాచ్‌లో అతను ఒక క్యాచ్ పట్టాడు. మొత్తం మీద దహియా, భారత్ తరఫున 19 వన్డేలు ఆడాడు.

2001 సిరీస్‌లో ఆస్ట్రేలియాతో ఫటోర్డా స్టేడియంలో తన చివరి వన్‌డే ఆడాడు. M. చిన్నస్వామి స్టేడియంలో జరిగిన మొదటి వన్‌డేలో ఆస్ట్రేలియాపై దహియా అత్యధిక స్కోరు 51 చేసాడు. ఇది మ్యాచ్-విజేత మొత్తం 315ను నెలకొల్పడంలో సహాయపడింది.

నవంబర్ 2000లో తన సొంత మైదానం ఫిరోజ్ షా కోట్లా వేదికగా జింబాబ్వేపై దహియా తన అరంగేట్రం చేశాడు. దీంతో మ్యాచ్ డ్రాగా ముగిసింది. అతను విదర్భ క్రికెట్ అసోసియేషన్ స్టేడియంలో అదే ప్రత్యర్థితో మరో టెస్ట్ మ్యాచ్ ఆడాడు. రెండో మ్యాచ్‌లో దహియా ఆరు క్యాచ్‌లు పట్టాడు. 

## కోచింగ్ కెరీర్
దహియా 2007/08 సీజన్‌లో ఢిల్లీ కోచ్‌గా నియమిడైనప్పటికీ, అతను కోల్‌కతా నైట్ రైడర్స్‌తో చేసుకున్న ఒప్పందం కారణంగా 2013/14 సీజన్‌లో తొలగించారు. ఈ పదవిలో ఉండగా అతను 2007-08 సీజన్‌లో ఢిల్లీ జట్టును రంజీ ట్రోఫీ గెలుచుకోడానికి దోహదపడ్డాడు. 16 ఏళ్ల తరువాత ఢిల్లీ మళ్ళీ ఈ టైటిల్ సాధించింది. 2009లో IPL ఫ్రాంచైజీ కోల్‌కతా నైట్ రైడర్స్‌కు అసిస్టెంట్ కోచ్‌గా నియమితుడయ్యాడు 

2014 సెప్టెంబరులో మళ్ళీ అతన్ని 2014/15 సీజను కోసం ఢిల్లీ రంజీ ట్రోఫీ జట్టుకు ప్రధాన కోచ్‌గా తిరిగి నియమించుకున్నారు. 

2019 డిసెంబరులో అతను IPL ఫ్రాంచైజీ ఢిల్లీ క్యాపిటల్స్ కు టాలెంట్ స్కౌట్‌ హెడ్‌గా నియమితుడయ్యాడు. 2021 సెప్టెంబరులో 2021/22 సీజన్‌కు ముందు ఉత్తర ప్రదేశ్‌కు ప్రధాన కోచ్‌గా ఎంపికయ్యాడు. 2021 డిసెంబరులో దహియా లక్నో సూపర్ జెయింట్స్ అసిస్టెంట్ కోచ్‌గా నియమితుడయ్యాడు.

## మూలాలు

వర్గం:వికెట్ కీపర్లు
వర్గం:ఢిల్లీ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1973 జననాలు
వర్గం:Articles with hAudio microformats
వర్గం:భారతీయ క్రికెట్ కోచ్‌లు
లిజిమోల్ ఫిలిపోస్ పమడికందతిల్

లిజిమోల్ ఫిలిపోస్ పమడికందతిల్ ఒక భారతీయ డెంటల్ మెటీరియల్స్ సైంటిస్ట్. ఆమె కృషికి గుర్తింపుగా నారీ శక్తి పురస్కార్ - భారతదేశంలో మహిళలకు ప్రత్యేకంగా అత్యున్నత పౌర పురస్కారం లభించింది.

## జీవితము
ఆమె కొట్టాయంలోని మహాత్మా గాంధీ విశ్వవిద్యాలయం నుండి డాక్టరేట్, మాస్టర్స్ డిగ్రీని పొందింది. ఆమెకు 1998లో డాక్టరేట్ పట్టా లభించింది.

ఆమె 2002 సంవత్సరానికి గాను కేరళ ప్రభుత్వం, సైన్స్, టెక్నాలజీ, ఎన్విరాన్‌మెంట్‌పై స్టేట్ కమిటీ నుండి యువ శాస్త్రవేత్త అవార్డును అందుకుంది.

ఆమెకు 2015 లో యూత్ ఆఫ్ ది ఇయర్ అవార్డు లభించింది, సైన్స్లో ఆమె సాధించిన విజయాలకు గౌరవ సూచకంగా యూత్ అసోసియేషన్, చర్చ్ ఆఫ్ ది ఈస్ట్, సెంట్రల్ కమిటీ, ఇండియా నుండి ప్రశంసా పత్రం, కేరళ ప్రభుత్వ కెఎస్సిఎస్టిఇ యొక్క డాక్టర్ ఎస్ వాసుదేవ్ అవార్డు 2014 అందుకున్నారు.

అంతర్జాతీయ మహిళా దినోత్సవం (మార్చి 8, 2017) నాడు న్యూఢిల్లీలోని రాష్ట్రపతి భవన్ లో గౌరవనీయ రాష్ట్రపతి రామ్ నాథ్ కోవింద్ నుండి భారతదేశంలో మహిళలకు అత్యున్నత పౌర పురస్కారమైన నారీ శక్తి పురస్కార్ అందుకున్న ముప్పై మంది మహిళలు, తొమ్మిది సంస్థలలో ఆమె ఒకరు. కేరళకు చెందిన ఆలయ చిత్రకారిణి శ్యామల కుమారి, జంతుశాస్త్రవేత్త ఎంఎస్ సునీల్ అవార్డు గ్రహీతలు. 100,000 రూపాయలతో ఈ అవార్డు వచ్చింది. దంత పునరుద్ధరణకు ఉపయోగించే బయోయాక్టివ్ పాలిమర్, పాలిమర్ ఆధారిత మిశ్రమ పదార్థాన్ని అభివృద్ధి చేసినందుకు, ఇంప్లాంట్లను అమర్చడానికి ఎముక సిమెంట్గా ఆమె గుర్తింపు పొందింది.

త్రివేండ్రంలోని శ్రీ చిత్ర తిరునాళ్ ఇన్ స్టిట్యూట్ ఫర్ మెడికల్ సైన్సెస్ అండ్ టెక్నాలజీలో ఆమె పనిచేస్తున్నారు.

భారత ప్రభుత్వం అందించే 7వ, 10వ జాతీయ టెక్నాలజీ ఇన్నోవేషన్ అవార్డులను ఆమె అందుకున్నారు. ఈమె 2020 లో కేరళ రాష్ట్ర సైన్స్ సాహిత్య పురస్కారం (బాలల శాస్త్రం) ను కేరళ ప్రభుత్వం కెఎస్సిఎస్టిఇ నుండి పొందింది. 19 భారతీయ పేటెంట్లు, 11 ట్రాన్స్ఫర్డ్ టెక్నాలజీలు, బహుళ వాణిజ్యీకరించిన టెక్నాలజీలతో సహా 28 పేటెంట్లను ఆమె సొంతం చేసుకున్నారు.

## ప్రచురణలు

* లైట్-క్యూర్ దంత మిశ్రమ రెసిన్ల పాలిమరైజేషన్ కోసం రెండు ఫోటోఇనిటియేటర్ల సామర్థ్యం యొక్క పోలిక, జర్నల్ ఆఫ్ అప్లైడ్ పాలిమర్ సైన్స్, 2008, 107; 3337-3342 ఎస్.
* సేంద్రీయంగా సవరించిన సిరామిక్ ఆధారిత దంత పునరుద్ధరణ రెసిన్ల కుదింపు, చికిత్స యొక్క లోతు, సైటోటాక్సిక్ ప్రవర్తనపై అధ్యయనాలు, జర్నల్ ఆఫ్ అప్లైడ్ పాలిమర్ సైన్స్, 2010, 116; 2645–2650.
* కొత్త సేంద్రీయంగా సవరించిన సిరామిక్స్ ఆధారిత దంత పునరుద్ధరణ రెసిన్లపై అధ్యయనాలు, జర్నల్ ఆఫ్ అప్లైడ్ పాలిమర్ సైన్స్, 2010, 116; 509–517.
* బ్రిడ్జెట్ జెడబ్ల్యు ద్వారా సిలోక్సేన్ వెన్నెముక, మెథాక్రిలేట్ సైడ్ చైన్ యొక్క నిచ్చెన నిర్మాణ ఆర్మోసర్ రెసిన్ యొక్క సంశ్లేషణ, క్యారెక్టరైజేషన్. ఇతరులు, మెటీరియల్స్ లెటర్స్

## పుస్తకాలు

* లిజిమోల్ పి.పి. మలయాళం లో "దంతశుచిత్వవుమ్రోగ్యావుం". మార్ నర్సై ప్రింటర్స్ అండ్ పబ్లిషర్స్, త్రిస్సూర్, కేరళ (కేరళ స్టేట్ సైన్స్ లిటరేచర్ అవార్డు (కెఎస్సిఎస్టిఇ) 2020 (బాల సాహిత్యం) అందుకున్నారు.

## మూలాలు

## బాహ్య లింకులు
* ప్రచురణల జాబితా

వర్గం:జీవిస్తున్న ప్రజలు
వర్గం:నారీశక్తి పురస్కార గ్రహీతలు
మనోహర్ హార్దికర్

**మనోహర్ శంకర్ హార్దికర్** (1936 ఫిబ్రవరి 8 - 1995 ఫిబ్రవరి 4) భారతీయ టెస్ట్ క్రికెట్ ఆటగాడు.

హార్దికర్ 1958/9లో వెస్టిండీస్‌తో జరిగిన రెండు టెస్టుల్లో భారత్‌కు ప్రాతినిధ్యం వహించాడు. టెస్టు క్రికెట్‌లో అతను ఎదుర్కొన్న తొలి బంతికే రాయ్ గిల్‌క్రిస్ట్ అతడిని అవుట్ చేశాడు. ఆ తర్వాత అతను రోహన్ కన్హాయిని అవుట్ చేయడం ద్వారా టెస్ట్ క్రికెట్‌లో తన మూడో బంతికి వికెట్ తీసుకున్నాడు. రెండో ఇన్నింగ్స్‌లో, అతను 32* పరుగులు చేశాడు. GS రాంచంద్‌తో కలిసి 85* పరుగులు జోడించాడు, ఇది ఓటమి నుండి భారతదేశాన్ని కాపాడింది. తర్వాతి టెస్టులో బీమరు బంతి హార్దికర్‌ తలకు తగిలి ఫోర్‌కి వెళ్లింది. ఆ తరువాత అతను అంతర్జాతీయ మ్యాచ్‌లు ఆడలేదు గానీ అసంకల్పితంగా వివాదంలో చిక్కుకున్నాడు. అది ఆ సీరీస్‌లో పాలీ ఉమ్రిగర్ రాజీనామా చేయడానికి దారితీసింది.

అతను 1955/56 నుండి 1967/68 వరకు బొంబాయి తరపున ఆడాడు. తన మొదటి సంవత్సరంలో రంజీ ఫైనల్‌లో, అతను బెంగాల్‌పై 39 పరుగులకు 8 వికెట్లు తీసి కెరీర్‌లో అత్యుత్తమ గణాంకాలు సాధించాడు. పన్నెండు మ్యాచ్‌లలో బాంబేకు కెప్టెన్‌గా చేసి, ఐదింటిని గెలిచి, మిగిలిన మ్యాచ్‌లను డ్రా చేశాడు. అతని కెప్టెన్సీలో బాంబే 1965/66, 1967/68లో టైటిల్ గెలిచింది.

హార్దికర్ 1995లో క్యాన్సర్‌తో మరణించాడు.

## మూలాలు

వర్గం:భారతీయ క్రికెట్ క్రీడాకారులు
వర్గం:1995 మరణాలు
వర్గం:1936 జననాలు
వర్గం:Articles with hAudio microformats
ఎ.జి. మిల్ఖా సింగ్

**అమృత్‌సర్ గోవింద్‌సింగ్ మిల్ఖా సింగ్** (1941 డిసెంబరు 31  2017 నవంబర్ 10) భారతీయ టెస్ట్ క్రికెట్ ఆటగాడు.  మిల్ఖా సింగ్ ఎడమచేతి వాటం బ్యాట్స్‌మన్. అప్పుడప్పుడు కుడిచేతితో మీడియం పేస్ బౌలింగు కూడా చేసేవాడు. అతను ప్రసిద్ధ క్రికెటర్లు  AG రామ్ సింగ్, AG కృపాల్ సింగ్‌ల కుటుంబానికి చెందినవాడు.

అతను తెలివైన స్కూల్‌బాయ్ క్రికెటర్. అతని ప్రదర్శనల కారణంగా 16 సంవత్సరాల వయస్సులో అతనికి తొలి ఫస్ట్-క్లాస్ మ్యాచ్‌ ఆడే అవకాశం వచ్చింది. అతను ఇంటర్జోనల్ కూచ్ బెహార్ ట్రోఫీలో సౌత్ జోన్ పాఠశాలలకు ప్రాతినిధ్యం వహించాడు. వెస్ట్ జోన్‌తో జరిగిన ఫైనల్‌లో 114 పరుగులు చేశాడు. ఆ సంవత్సరం సిలోన్‌లో పర్యటించిన ఇండియన్ స్కూల్స్ వైస్ కెప్టెన్సీకి ఎంపికయ్యాడు. చెన్నైలోని లయోలా కాలేజీలో చదివిన మిల్ఖా రెండుసార్లు ఉత్తమ కాలేజి క్రికెటర్‌గా ఎన్నికయ్యాడు. విశ్వవిద్యాలయానికి, రాష్ట్రానికీ ప్రాతినిధ్యం వహించారు.

మిల్ఖా సింగ్ నాలుగు టెస్టు మ్యాచ్‌లు ఆడాడు. 1959-60లో ఆస్ట్రేలియన్‌లకు వ్యతిరేకంగా తొలి మ్యాచ్‌ ఆడాడు. 1960-61లో పాకిస్థాన్‌లో పర్యటించాడు. 1961-62లో ఇంగ్లండ్‌తో ఒక టెస్టు ఆడాడు. ఇంగ్లండ్‌తో జరిగిన టెస్టులో, భారత జట్టులో AG కృపాల్ సింగ్, వామన్ కుమార్ కూడా ఉన్నారు. ముగ్గురు తమిళనాడు ఆటగాళ్ళు భారత జట్టులో కనిపించిన ఏకైక సందర్భం అది. మిల్ఖా తన చివరి టెస్టు ఆడినప్పుడు అతనికి కేవలం 19 ఏళ్లు.

అతను రంజీ ట్రోఫీలో తమిళనాడు తరపున 2,000 పైచిలుకు పరుగులు చేశాడు. దులీప్ ట్రోఫీలో సెంచరీ చేసిన మొదటి ఆటగాడతడు.

## మూలాలు

వర్గం:తమిళనాడు క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:2017 మరణాలు
వర్గం:1941 జననాలు
వర్గం:Articles with hAudio microformats
అనూజా పాటిల్

**అనూజా పాటిల్**, మహారాష్ట్రకు చెందిన క్రికెట్ క్రీడాకారిణి. భారతదేశం తరపున మహిళల ట్వంటీ 20 ఇంటర్నేషనల్స్ ఆడింది.

## జననం
అనూజ 1922, జూన్ 28న మహారాష్ట్రలోని కొల్హాపూర్లో జన్మించింది.

## క్రికెట్ రంగం
2012 సెప్టెంబరు 29న గాలే అంతర్జాతీయ స్టేడియంలో ఇంగ్లాండ్ మహిళల అంతర్జాతీయ మ్యాచ్ తో టీ20 క్రికెట్ తోకి అరంగేట్రం చేసింది. పాటిల్ మహారాష్ట్ర తరపున కూడా ఆడింది.

2018 అక్టోబరులో వెస్టిండీస్‌లో జరిగిన 2018 ఐసీసీ ఉమెన్స్ వరల్డ్ ట్వంటీ20 టోర్నమెంట్‌లో ఆమె భారత జట్టులో ఎంపికైంది. 2019 నవంబరులోవెస్టిండీస్‌తో సిరీస్ సందర్భంగా, తన 50వ టీ20 మ్యాచ్‌లో ఆడింది.

## ఇవికూడా చూడండి
* భారత జాతీయ మహిళా క్రికెట్ జట్టు
* బోర్డ్ ఆఫ్ క్రికెట్ కంట్రోల్ ఇన్ ఇండియా

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1992 జననాలు
వర్గం:భారతీయ మహిళా క్రికెట్ క్రీడాకారులు
వర్గం:మహారాష్ట్ర మహిళా క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:మహారాష్ట్ర మహిళలు
అర్చన దాస్

**అర్చన దాస్** పశ్చిమ బెంగాల్ కు చెందినక్రికెట్ క్రీడాకారిణి. 2012-2014 మధ్యకాలంలో భారత మహిళల క్రికెట్ జట్టు కోసం 11 మహిళల వన్డే ఇంటర్నేషనల్, 23 మహిళల ట్వంటీ 20 ఇంటర్నేషనల్ మ్యాచ్‌లలో ఆడింది.

## జననం
అర్చన 1988, జూలై 21న పశ్చిమ బెంగాల్ లోని బర్ధమాన్లో జన్మించింది.

## క్రికెట్ రంగం
2012 ఫిబ్రవరి 29న వెస్టిండీస్ తో జరిగిన మ్యాచ్ తో మహిళల వన్డే ఇంటర్నేషనల్ లోకి అడుగుపెట్టింది. 2013 ఏప్రిల్ 12న బంగ్లాదేశ్ తో చివరి వన్‌డే ఆడింది.

2012 ఫిబ్రవరి 18న వెస్టిండీస్ తో జరిగిన మ్యాచ్ తో మహిళల ట్వంటీ 20 ఇంటర్నేషనల్ లోకి అడుగుపెట్టింది. 2014 ఏప్రిల్ 1న చివరి ట్వంటీ 20 ఆడింది.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1988 జననాలు
వర్గం:భారతీయ మహిళా క్రికెట్ క్రీడాకారులు
వర్గం:పశ్చిమబెంగాల్ మహిళా క్రీడాకారులు
వర్గం:పశ్చిమబెంగాల్ క్రికెట్ క్రీడాకారులు
వర్గం:పశ్చిమ బెంగాల్ మహిళలు
రిషి ధావన్

**రిషి ధావన్**, హిమాచల్ ప్రదేశ్ కు చెందిన  క్రికెట్ క్రీడాకారుడు. (జననం 19 ఫిబ్రవరి 1990) హిమాచల్ ప్రదేశ్ తరపున ఫస్ట్-క్లాస్,లిస్ట్ ఎ క్రికెట్ లలో ఆడాడు. ధావన్ ప్రాథమికంగా మిడిల్ ఆర్డర్‌లో బ్యాటింగ్ చేసే మీడియం-ఫాస్ట్ బౌలింగ్ ఆల్ రౌండర్గా రాణించాడు. ధావన్ 2008 ఐపిఎల్లో కింగ్స్ XI పంజాబ్ తరపున ఆడాడు. 2013లో ముంబై ఇండియన్స్‌తో ఒప్పందం కుదుర్చుకున్నాడు. 2017, ఫిబ్రవరిలో, 2017 ఇండియన్ ప్రీమియర్ లీగ్ కోసం కోల్‌కతా నైట్ రైడర్స్ జట్టు అతన్ని 55 లక్షలకు కొనుగోలు చేసింది. రాష్ట్ర జట్టుకు అతని భారీ సహకారం, ఆటలలో సింగిల్ హ్యాండ్ ప్రయత్నాల కోసం, అతను హిమాచల్ ప్రదేశ్ ఇప్పటివరకు నిర్మించిన అత్యుత్తమ క్రికెటర్‌గా తరచుగా ప్రశంసించబడ్డాడు.

## జననం
రిషి ధావన్ 1990, ఫిబ్రవరి 19న హిమాచల్ ప్రదేశ్ లోని మండీలో జన్మించాడు.

## క్రికెట్ రంగం
2016 జనవరి 17న ఆస్ట్రేలియాపై భారతదేశం తరపున వన్డే అంతర్జాతీయ క్రికెట్ లోకి అరంగేట్రం చేసాడు. 2016, జూన్ 18న హరారే స్పోర్ట్స్ క్లబ్‌లో జింబాబ్వేపై ట్వంటీ20 ఇంటర్నేషనల్ క్రికెట్ లోకి అరంగేట్రం చేసాడు.

2018-19 రంజీ ట్రోఫీలో హిమాచల్ ప్రదేశ్ తరపున అత్యధిక పరుగుల స్కోరర్, ఎనిమిది మ్యాచ్‌లలో 519 పరుగులు చేశాడు. 2021, డిసెంబరులో ధావన్ 2021–22 విజయ్ హజారే ట్రోఫీ ఫైనల్‌లో తమిళనాడును ఓడించి, భారత దేశవాళీ క్రికెట్‌లో హిమాచల్ ప్రదేశ్‌ని వారి తొలి టైటిల్‌కు నడిపించాడు. ధావన్ టోర్నమెంట్‌లో బలమైన ఆల్ రౌండ్ ప్రదర్శనను కనబరిచాడు, 76 సగటుతో 458 పరుగులతో రెండవ అత్యధిక పరుగుల స్కోరర్‌గా, ఎనిమిది మ్యాచ్‌లలో 23 సగటుతో 17 వికెట్లతో రెండవ అత్యధిక వికెట్లు తీసిన బౌలర్‌గా నిలిచాడు. దీని తరువాత 2022 ఫిబ్రవరిలో 2022 ఇండియన్ ప్రీమియర్ లీగ్ టోర్నమెంట్ కోసం వేలంలో పంజాబ్ కింగ్స్ అతనిని కొనుగోలు చేసింది.

## మూలాలు

## బయటి లింకులు
* 
* Rishi Dhawan 's profile page on Wisden

వర్గం:1990 జననాలు
వర్గం:జీవిస్తున్న ప్రజలు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:హిమాచల్ ప్రదేశ్ వ్యక్తులు
నియులాండ్ జిల్లా

**నియులాండ్ జిల్లా, భారతదేశం**, నాగాలాండ్ రాష్ట్రంలోని జిల్లా. ఇది 2021 డిసెంబరు 18న సృష్టించబడింది. జిల్లా ప్రధానకార్యాలయం నియులాండ్ పట్టణంలో ఉంది.నియులాండ్ జిల్లా, డిమాపూర్ జిల్లా పూర్వపు ఉపవిభాగం, మంత్రివర్గం నిర్ణయంతో నాగాలాండ్‌లోని 14వ జిల్లాగా రూపొందించబడింది.  2021 డిసెంబరు 20న నోటిఫై చేయబడింది. నియులాండ్ జిల్లా వైవిధ్యభరితమైన భూమి, ఇక్కడ కొండలు, మైదానాలను కలుస్తాయి. ఇది కేవలం 68 కిలోమీటర్ల దూరంలో ఉంది. రాష్ట్ర రాజధాని కోహిమా వాణిజ్య నగరం దిమాపూర్ నుండి 28 కి.మీ.ల దూరంలో ఉంది. జిల్లా పేరు సుమి మాండలికం నుండి వచ్చింది, దీని అర్థం "మా భూమి" -"ఎన్ఐయు"-"భూమి". ఇది చుముకెడిమా, వోఖా, కోహిమా, అస్సాంతో సరిహద్దులను పంచుకుంటుంది. నియులాండ్ అడ్మినిస్ట్రేటివ్ సెటప్‌లో 04 (నాలుగు) అడ్మినిస్ట్రేటివ్ సర్కిల్‌లు ఉన్నాయి, అవి నియులాండ్ సదర్, కుహుబోటో సబ్ డివిజన్, నిహోఖు ఇ.ఎ.సి సర్కిల్, అఘునాకా ఇఎసి సర్కిల్. నియులాండ్ జిల్లాలో మొత్తం 106 గ్రామాలు ఉన్నాయి (102 గుర్తింపు పొందిన, 4 గుర్తించబడని గ్రామాలు) ఒక గుర్తింపు పొందిన పట్టణ కౌన్సిల్ అంటే నియులాండ్ పురపాలక సంఘపట్టణం.

## చరిత్ర
నియులాండ్ జిల్లా 2021 డిసెంబరు 18న నాగాలాండ్‌లోని 14వ జిల్లాగా సృష్టించబడింది. కొత్త జిల్లా దిమాపూర్ జిల్లాలోని పూర్వపు నియులాండ్ ఉప విభాగంవలె సరిహద్దులను కలిగి ఉంది. 

## భౌగోళికం
వర్షాకాలంతో వాతావరణం ఉప ఉష్ణమండలంగా ఉంటుంది.

## జనాభా శాస్త్రం
2011 భారత జనాభా లెక్కల ప్రకారం దిమాపూర్ జిల్లాలోని అప్పటి నియులాండ్ పరిధిలోని జనాభా 11,876. నియులాండ్ మొత్తం అక్షరాస్యత రేటు 79.48%. పిల్లల లింగ నిష్పత్తి 1,036, ఇది సగటు లింగ నిష్పత్తి 1,011 కంటే ఎక్కువ.2011 అధికారిక జనాభా లెక్కల ప్రకారం, నియులాండ్‌లో క్రైస్తవమతం (61.84%) మంది ప్రధాన మతంగా అవలంబిస్తున్నారు. జనాభాలో 9.4% మంది అనుసరించే హిందూ మతం రెండవ అతిపెద్దమతం.

## రవాణా

### గాలి
సమీప విమానాశ్రయం దిమాపూర్ విమానాశ్రయం .

### రైలు
సమీప రైల్వే స్టేషన్ దిమాపూర్ రైల్వే స్టేషన్ .

## ఇది కూడ చూడు

* నాగాలాండ్

## మూలాలు

వర్గం:నాగాలాండ్ జిల్లాలు


## వెలుపలి లంకెలు
రింకే ఖన్నా

రింకే ఖన్నా (జననం రింకిల్ జతిన్ ఖన్నా ; 27 జూలై 1977) ఒక మాజీ భారతీయ నటి. ఆమె నటి [డింపుల్ [కపాడియా|డింపుల్ కపాడి]]యా  నటుడు రాజేష్ ఖన్నా చిన్న కుమార్తె , ట్వింకిల్ ఖన్నా సోదరి. *ఆమె ప్యార్ మే కభీ కభీ* (1999) తో తన సినీ రంగ ప్రవేశం చేసింది,ఆమె అసలు స్క్రీన్ పేరును రింకిల్ నుండి రింకేగా మార్చింది.*ముజే కుచ్ కెహనా హైలో* , ఆమె సహాయక పాత్రను పోషించింది.

## వ్యక్తిగత జీవితం
ఖన్నా 27 జూలై 1977న బొంబాయిలో (ప్రస్తుతం ముంబై) [రాజేష్ [ఖన్నా]] , డింపుల్ కపాడియా దంపతులకు జన్మించింది.ఈమె తల్లిదండ్రులకు చిన్న కూతురు.ఈమె అక్క [ట్వింకిల్ [ఖన్నా]] ప్రముఖ నటి. ఈమె 8 ఫిబ్రవరి 2003న సమీర్ సరన్‌ను వివాహం చేసుకుంది, తన భర్త, పిల్లలతో కలిసి లండన్‌లో నివసిస్తోంది.

## ఫిల్మోగ్రఫీ

## ప్రశంసలు

* 2000: ఉత్తమ మహిళా అరంగేట్రం కోసం జీ సినీ అవార్డు - *ప్యార్ మే కభీ కభీ* (గెలుపొందింది)
* 2000: ఉత్తమ మహిళా అరంగేట్రానికి ఫిల్మ్‌ఫేర్ అవార్డు - *ప్యార్ మే కభీ కభీ* (నామినేట్ చేయబడింది)

## ఇవి కూడ చూడండి
[సింపుల్ [కపాడియా]]

## బాహ్య లింకులు

* 

## మూలాలు


వర్గం:1977 జననాలు
వర్గం:జీవిస్తున్న ప్రజలు
వర్గం:భారతీయ చలనచిత్ర నటీమణులు
వర్గం:21వ శతాబ్దపు భారతీయ నటీమణులు
వర్గం:గుజరాతీ ప్రజలు
వర్గం:పంజాబీ ప్రజలు
వర్గం:హిందీ చిత్రసీమలో నటీమణులు
నియులాండ్

**నియులాండ్** భారతదేశం, నాగాలాండ్ రాష్ట్రం, నియులాండ్ జిల్లాకు ప్రధాన కార్యాలయం. ఇది నియులాండ్‌తో సహా అనేక గ్రామాలను కలిగి ఉంది, ఇందులో ప్రధానంగా సుమీ నాగులు నివసిస్తున్నారు. 

## జనాభా గణాంకాలు
నియులాండ్ మొత్తం 238 కుటుంబాలు నివసిస్తున్న నాగాలాండ్‌లోని నియులాండ్ జిల్లాలో  ఉన్న మధ్యస్థ పరిమాణ గ్రామం. 2011 భారత జనాభా లెక్కల ప్రకారం నియులాండ్ గ్రామంలో 1158 మంది జనాభా ఉన్నారు, వీరిలో 595 మంది పురుషులు కాగా, 563 మంది స్త్రీలు ఉన్నారు.

నియులాండ్ గ్రామ జనాభాలో 0-6 సంవత్సరాల వయస్సు గల పిల్లల జనాభా 171, ఇది గ్రామ మొత్తం జనాభాలో 14.77% ఉంది. నియులాండ్ గ్రామ సగటు లింగ నిష్పత్తి 946, ఇది నాగాలాండ్ రాష్ట్ర సగటు 931 కంటే ఎక్కువ. పిల్లల లింగ నిష్పత్తి 966, ఇది నాగాలాండ్ సగటు 943 కంటే ఎక్కువ.

నాగాలాండ్‌తో పోలిస్తే నియులాండ్ గ్రామంలో అక్షరాస్యత శాతం ఎక్కువగా ఉంది. 2011లో, నాగాలాండ్‌లోని 79.55 %తో పోలిస్తే నియులాండ్ గ్రామం అక్షరాస్యత రేటు 93.62%. నియులాండ్‌లో పురుషుల అక్షరాస్యత 96.65% ఉండగా స్త్రీల అక్షరాస్యత రేటు 90.40%. 

## మూలాలు


## వెలుపలి లంకెలు
వెల్లస్వామి వనిత

**వెల్లస్వామి రమా వనిత**, కర్ణాటకకు చెందిన మాజీ క్రికెట్ క్రీడాకారిణి. కర్ణాటక జట్టుకు ఓపెనింగ్ బ్యాటర్‌గా ఆడింది. 2014 జనవరిలో శ్రీలంకతో జరిగినమహిళల వన్డే ఇంటర్నేషనల్, మహిళల ట్వంటీ 20 ఇంటర్నేషనల్ క్రికెట్ లోకి అరంగేట్రం చేసింది. 2022 ఫిబ్రవరిలో అన్ని రకాల క్రికెట్ నుండి రిటైర్ అయ్యింది.

## వ్యక్తిగత జీవితం
వనిత 1990, జూలై 19న కర్ణాటకలోని బెంగళూరులో జన్మించింది. ఇద్దరు సోదరీమణులు, ఒక సోదరుడు ఉన్నారు. ఆమె కెరీర్ ఎంపికకు కుటుంబం చాలా సహకరించింది. కోచింగ్ క్యాంపులో అబ్బాయిలతో శిక్షణ పొందింది. 11 ఏళ్ళ వయసులో తండ్రి ఆమెను కర్ణాటక ఇనిస్టిట్యూట్ ఆఫ్ క్రికెట్‌కు తీసుకెళ్ళాడు. చిన్నతనంలో తన తండ్రి, సోదరుడితో కలిసి తరచుగా గల్లీ క్రికెట్ ఆడేది, ఇది ఆమె జీవితంలో ప్రారంభదశలో క్రికెట్ పై ఆసక్తి కలగడానికి బలమైన పునాది వేయడంలో సహాయపడింది.

వనిత బెంగుళూరులోని సెవెంత్ డే అడ్వెంటిస్ట్‌లో చదువుకుంది. తరువాత, సిఎంఆర్ లా స్కూల్‌తోపాటు ఎంఎస్ రామయ్య కాలేజ్ ఆఫ్ లాలో చదివింది. క్రికెటర్‌గానే కాకుండా పారిశ్రామికవేత్తగా 2013లో తన సోదరుడితో కలిసి ఆర్గోబ్లిస్‌ను ప్రారంభించింది.

## క్రికెట్ రంగం
2006లో కర్ణాటక మహిళల క్రికెట్ జట్టులోకి వనిత అరంగేట్రం చేసింది. కోచ్, మెంటార్ ఇర్ఫాన్ సైత్ ఆమెకు అవసరమైన క్రికెట్ నైపుణ్యాలను అందించడంలో కీలక పాత్ర పోషించారు. దిలీప్, నసీర్, అనంత్ దాంటే, రజిని ఇతర కోచ్‌లు కెరీర్‌లోని వివిధ దశలలో ఆటతీరును మెరుగుపరచడంలో సహాయపడ్డారు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1990 జననాలు
వర్గం:భారతీయ మహిళా క్రికెట్ క్రీడాకారులు
వర్గం:కర్ణాటక క్రికెట్ క్రీడాకారులు
వర్గం:కర్ణాటక మహిళలు
వర్గం:కర్ణాటక మహిళా క్రీడాకారులు
మోనా మేష్రామ్

**మోనా మేష్రామ్,** మహారాష్ట్రకు చెందిన క్రికెట్ క్రీడాకారిణి. కుడిచేతి బ్యాటింగ్, కుడిచేతి మీడియం బౌలింగ్తో రాణిస్తోంది.

## జననం
మోనా మేష్రామ్ 1991, సెప్టెంబరు 30న మహారాష్ట్రలోని అమరావతిలో జన్మించింది.

## క్రికెట్ రంగం
లార్డ్స్‌లో జరిగిన 2017 మహిళల క్రికెట్ ప్రపంచ కప్ ఫైనల్‌కు చేరుకోవడానికి మెష్రామ్ భారత జట్టులో స్థానం సంపాదించింది. భారత్ 219 పరుగులకు ఆలౌటైంది. తొమ్మిది పరుగుల తేడాతో ఇంగ్లాండ్ చేతిలో ఓడిపోయింది.

## అవార్డు
* 2010–11 సీజన్‌లో అత్యుత్తమ జూనియర్ మహిళా క్రికెటర్‌గా బిసిసిఐ ఎంఏ చిదంబరం అవార్డును అందుకుంది. (8 మ్యాచ్‌లలో 103.83 సగటుతో 623 పరుగులతో ఒక సెంచరీ, 5 హాఫ్ సెంచరీలు చేసింది)

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1991 జననాలు
వర్గం:మహారాష్ట్ర మహిళా క్రీడాకారులు
వర్గం:భారతీయ మహిళా క్రికెట్ క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:మహారాష్ట్ర మహిళలు
కృష్ణప్ప గౌతమ్

**కృష్ణప్ప గౌతమ్**, కర్ణాటకకు చెందిన క్రికెట్ ఆటగాడు. 2021, జూలైలో భారతదేశం తరపున అంతర్జాతీయ క్రికెట్ లోకి అరంగేట్రం చేసాడు. తండ్రి ఎం. కృష్ణప్ప కబడ్డీలో కర్ణాటకకు ప్రాతినిధ్యం వహించాడు.

## జననం
కృష్ణప్ప గౌతమ్ 1988, అక్టోబరు 20న కర్ణాటకలోని బెంగళూరులో జన్మించాడు.

## క్రికెట్ రంగం
బెంగుళూరులో జరిగిన అండర్-15 జోనల్ టోర్నమెంట్‌కు ఎంపికైనప్పుడు తన క్రికెట్ జీవితాన్ని ప్రారంభించాడు. అక్కడ రెండవ అత్యధిక వికెట్లు తీసిన బౌలర్‌గా నిలిచాడు. 2012 నవంబరులో తన మొదటి రంజీ ట్రోఫీలో కర్ణాటక తరపునబెంగాల్‌పై ఆడి, రెండో ఇన్నింగ్స్‌లో రెండు వికెట్లు తీశాడు.

2016-17 రంజీ ట్రోఫీ సీజన్‌లో గౌతమ్ ఢిల్లీ, అస్సాంకు వ్యతిరేకంగా వరుసగా రెండు ఐదు వికెట్లు సాధించాడు. తరువాతి ఆటలో తన కెరీర్-బెస్ట్ ఫిగర్స్ 7/108 సాధించాడు.

2017 ఫిబ్రవరిలో గౌతమ్‌ని 2017 ఇండియన్ ప్రీమియర్ లీగ్ కోసం ముంబై ఇండియన్స్ జట్టు 2 కోట్లకు కొనుగోలు చేసింది. 2017 ఫిబ్రవరి 25న 2016–17 విజయ్ హజారే ట్రోఫీలో కర్ణాటక తరపున తన లిస్ట్ ఎ క్రికెట్ లోకి అరంగేట్రం చేసాడు.

2017 అక్టోబరులో గౌతమ్ 2017–18 రంజీ ట్రోఫీలో అస్సాంపై కర్ణాటక తరపున బ్యాటింగ్ చేస్తూ తన తొలి ఫస్ట్-క్లాస్ సెంచరీని సాధించాడు.

2018 జనవరిలో గౌతమ్‌ను 2018 ఐపిఎల్ వేలంలో రాజస్థాన్ రాయల్స్ కొనుగోలు చేసింది. 2018 అక్టోబరులో 2018–19 దేవధర్ ట్రోఫీ కోసం భారతదేశం బి జట్టులో ఎంపికయ్యాడు.

2019 ఆగస్టు 23న శివమొగ్గ లయన్స్‌తో బళ్లారి టస్కర్స్ తరఫున కర్ణాటక ప్రీమియర్ లీగ్ మ్యాచ్‌లో, గౌతమ్ 56 బంతుల్లో 134 పరుగులు చేసి 15 పరుగులకు 8 వికెట్లు పడగొట్టాడు. అయితే, కేపీఎల్‌లోని మ్యాచ్‌లకు పూర్తి ట్వంటీ-20 హోదా లేదు. 2019 అక్టోబరులో 2019–20 దేవధర్ ట్రోఫీ కోసం భారతదేశం బి జట్టులో ఎంపికయ్యాడు.

2021 జనవరిలో ఇంగ్లాడ్‌తో జరిగిన సిరీస్ కోసం భారత టెస్టు జట్టులో ఐదుగురు నెట్ బౌలర్లలో గౌతమ్ ఒకరిగా ఎంపికయ్యాడు. 2021 ఫిబ్రవరిలో 2021 ఇండియన్ ప్రీమియర్ లీగ్‌కు ముందు జరిగిన ఐపిఎల్ వేలంలో గౌతమ్‌ని చెన్నై సూపర్ కింగ్స్ కొనుగోలు చేసింది. 9.25 కోట్ల ధరతో గౌతమ్ ఐపిఎల్ చరిత్రలో అత్యంత ఖరీదైన అన్‌క్యాప్డ్ ప్లేయర్ అయ్యాడు.

2021 జూన్ లో గౌతమ్ శ్రీలంకతో జరిగిన సిరీస్ కోసం భారత వన్డే ఇంటర్నేషనల్,ట్వంటీ 20 ఇంటర్నేషనల్ స్క్వాడ్‌లలో ఎంపికయ్యాడు. 2021 జూలై 23న శ్రీలంకపై భారతదేశం తరపున తన వన్డేలోకి అరంగేట్రం చేసాడు. మినోద్ భానుకను ఔట్ చేసి తొలి అంతర్జాతీయ వికెట్ తీశాడు.

2022 ఫిబ్రవరిలో 2022 ఇండియన్ ప్రీమియర్ లీగ్ వేలంలో లక్నో సూపర్ జెయింట్స్ అతనిని కొనుగోలు చేసింది.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1988 జననాలు
వర్గం:కర్ణాటక క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:కర్ణాటక వ్యక్తులు
అనఘా దేశ్‌పాండే

**అనఘ అరుణ్ దేశ్‌పాండే**, మహారాష్ట్రకు చెందిన క్రికెట్ క్రీడాకారిణి. భారతదేశం తరపున 20 మహిళల వన్డే ఇంటర్నేషనల్స్, ఏడు ట్వంటీ 20 ఇంటర్నేషనల్స్ ఆడింది.  ఇండియా బ్లూ ఉమెన్, ఇండియా అండర్-21 ఉమెన్, ఇండియా ఉమెన్ క్రికెట్ టీమ్‌ల కోసం కూడా ఆడింది.

## జననం
అనఘ 1985, నవంబరు 19న మహారాష్ట్రలోని షోలాపూర్‌లో జన్మించాడు. 

## క్రికెట్ రంగం
2020 జూన్ లో ఉత్తరాఖండ్ మహిళల అండర్-16, అండర్-19 జట్ల ఉత్తరాఖండ్ క్రికెట్ అసోసియేషన్ కోచ్‌గా నియమించబడింది.

## మూలాలు

## బయటి లింకులు
* 

వర్గం:1985 జననాలు
వర్గం:జీవిస్తున్న ప్రజలు
వర్గం:భారతీయ మహిళా క్రికెట్ క్రీడాకారులు
వర్గం:మహారాష్ట్ర మహిళా క్రీడాకారులు
వర్గం:ముంబై క్రికెట్ క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:మహారాష్ట్ర మహిళలు
పూనమ్ ధిల్లాన్

**పూనమ్ ధిల్లాన్** భారతీయ నటి, రాజకీయవేత్త. ఆమె ఈవ్స్ వీక్లీ మిస్ యంగ్ ఇండియా 1978 విజేత. ఆమె తన 1979 చిత్రం నూరీకి ప్రసిద్ధి చెందింది. రెడ్ రోజ్ (1980), దార్ద్ (1981), రొమాన్స్ (1983), సోహ్ని మహివాల్ (1984), తేరీ మెహెర్బనియన్ (1985) సముందర్ (1986), సవేరేవాలి గాడి (1986), కర్మ (1986), నామ్ (1986), మాలమాల్ (1988). వంటివి ఆమె నటించిన విజయవంతమైన చిత్రాలలో కొన్ని.

2001లో విడుదలైన ఇష్టం సినిమాతో ఆమె తెలుగు ప్రేక్షకులకు పరిచయమైంది.

2009లో హిందీ బిగ్ బాస్‌లో ఆమె పాల్గొన్నది. ఆమె 2013లో సోనీ టీవీ సిరీస్ ఏక్ నయీ పెహచాన్‌(*एक नई पहचान*)లో శారదా మోదీగా ప్రధాన పాత్ర పోషించింది. అవార్డు దక్కించుకున్న "ది పర్ఫెక్ట్ హస్బెండ్"  నాటకంతో ప్రారంభించి, ఆమె పలు నాటకాలలో నటించింది. కాగా యునైటెడ్ స్టేట్స్, దుబాయ్‌లలో ఆమె అనేక ప్రదర్శనలతో పాటు "ది పర్ఫెక్ట్ వైఫ్"లో కూడా నటించింది.

నటిగానే కాకుండా ఆమె సామాజిక కార్యకర్తగా, రాజకీయవేత్తగానూ ఎదిగింది. మాదకద్రవ్యాలు, ఎయిడ్స్, కుటుంబ నియంత్రణ, అవయవ దానం వంటి సామాజిక అంశాలపై ప్రజలలో అవగాహన కల్పించడంలో ఆమె చాలా చురుకుగా ఉంటుంది.

ఆమె ఖాట్మండు, ఢిల్లీలలో జరిగిన సార్క్ శిఖరాగ్ర సమావేశాలలో ప్రముఖ వక్తగా వ్యవహరించింది. అంతేకాకుండా సాంస్కృతిక రాయబారిగా ఆమె విధులు నిర్వర్తించింది. ఆమె మైండ్‌మైన్(MINDMINE) ఈవెంట్‌లో వక్త కూడా. 2012లో, ఆమె లీలావతి హాస్పిటల్ సహకారంతో "సేవ్ అండ్ ఎంపవర్ ది గర్ల్ చైల్డ్" కార్యక్రమానికి మద్దతుగా ప్రదర్శన కూడా ఇచ్చింది.

2017లో, భారతీయ చలనచిత్ర పరిశ్రమలో సెంట్రల్ బోర్డ్ ఆఫ్ ఫిల్మ్ సర్టిఫికేషన్ నిర్ణయాలకు వ్యతిరేకంగా అప్పీళ్లకు సంబంధించిన అధికారిక సంస్థ అయిన ఫిల్మ్ సర్టిఫికేషన్ అప్పిలేట్ ట్రిబ్యునల్‌కు నలుగురు సభ్యులలో ఒకరిగా పూనమ్ ధిల్లాన్ నియమితులవడం విశేషం.

2004లో, ఆమె భారతీయ జనతా పార్టీలో చేరి, 2019 నాటికి ఆ పార్టీ ముంబై యూనిట్ వైస్ ప్రెసిడెంట్‌గా ఎదిగింది.

## వ్యక్తిగత జీవితం
ఆమె ఉత్తరప్రదేశ్‌లోని కాన్పూర్‌లో జన్మించింది. ఆమె తండ్రి అమ్రీక్ సింగ్ ఇండియన్ ఎయిర్ ఫోర్స్‌లో ఏరోనాటికల్ ఇంజనీర్ కాగా తల్లి పాఠశాల ప్రధానోపాధ్యాయురాలు. ఆమె తోబుట్టువులిద్దరూ వైద్యులు. ఆమె పాఠశాల విద్యను చండీగఢ్ లోని కార్మెల్ కాన్వెంట్‌లో పూర్తిచేసింది. 16 సంవత్సరాల వయస్సులో సినిమాల్లో అరంగేట్రం చేసాక ఆమె గ్రాడ్యుయేషన్ చేసింది. 2013లో, ఆమె ఇంటర్నేషనల్ బిజినెస్‌లో ఎంబీఏ చదువుతోంది.

సినిమా నిర్మాత అశోక్ థాకేరియాను వివాహం చేసుకున్న ఆమెకు ఇద్దరు పిల్లలు, కుమార్తె పలోమా, కుమారుడు అన్మోల్ ఉన్నారు.

## మూలాలు

వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:మరాఠీ సినిమా నటీమణులు
వర్గం:హిందీ టెలివిజన్ నటీమణులు
వర్గం:భారతీయ రంగస్థల నటీమణులు
వర్గం:భారతీయ టెలివిజన్ నటీమణులు
వర్గం:ఇండియన్ సోప్ ఒపెరా నటీమణులు
వర్గం:హిందీ టీవీ సిరీస్ బిగ్ బాస్ పోటీదారులు
వర్గం:భారతీయ జనతా పార్టీ రాజకీయ నాయకులు
షామటోర్ జిల్లా

**షామటోర్ జిల్లా,** భారతదేశం, నాగాలాండ్ రాష్ట్రంలోని 16వ జిల్లా.  ఇది 19 జనవరి 2022 జనవరి 19న సృష్టించబడింది. అధికారికంగా 2022 మార్చి 4న ప్రారంభించబడింది  జిల్లా ప్రధాన కార్యాలయం షామటోర్ పట్టణంలో ఉంది.

## చరిత్ర
షామటోర్ జిల్లా 2022 జనవరి 19న నాగాలాండ్‌లోని 16వ జిల్లాగా సృష్టించబడింది. కొత్త జిల్లాకు టుయెన్‌సాంగ్ జిల్లా లోని పూర్వ షామటోర్ ఉప విభాగం, మాంకో ఇ.ఎ.సి సర్కిల్‌తో సహా చెస్సోర్ ఉపవిభాగం, చింగ్‌మెలెన్, హెలిపాంగ్, సిపోంగ్‌సాంగ్ గ్రామాలను మినహాయించి సోటోకుర్ ఇఎసి సర్కిల్  పరపాలనా ప్రాంతం, షామటోర్ ఉపవిభాగం కింద సురుంగ్టో ఇఎసి సర్కిల్ ఉన్నాయి. కిఫిరే జిల్లా కింద హుటాంగెర్, అనటోంగ్రే, పుంగ్రుంగ్రు, నట్సు, మైహ్‌పోక్ సుతుతో సహా, ఇవి సురుంగ్టో ఇఎసి సర్కిల్‌కు బదిలీ చేయబడ్డాయి.

## జనాభా శాస్త్రం
2011 భారత జనాభా లెక్కల ప్రకారం ట్యూన్‌సాంగ్ జిల్లాలోని అప్పటి షమటోర్ పట్టణంలో 12,726 మంది జనాభా ఉన్నారు. షామటోర్ కేంద్రంలో ప్రతి 1000 మంది పురుషులకు 988 స్త్రీల లింగనిష్పత్తి ఉంది. అక్షరాస్యత రేటు 66.25% ఉంది. జనాభాలో షెడ్యూల్డ్ తెగలు జనాభా 99.03% మంది ఉన్నారు.ఎక్కువ మంది నివాసులు తిఖిర్, యిమ్‌ఖియుంగ్ నాగాలు తెగలకు చెందినవారు ఉన్నారు. 

## పట్టణాలు, గ్రామాలు
thumb|270x270px| యిమ్ఖియుంగ్ నాగా సాంస్కృతిక బృందం
* చస్సిర్ (601), లసికియుర్ (242), లియాంగ్‌కోంగర్ (785), ములియాంగ్‌కియూర్ (887), సంఘపూర్ (2,314), షామటోర్ హెచ్‌క్యూ (4,257), షామటోర్ విలేజ్ (1,159), వాఫూర్ (996), యాకోర్ (1,078).

## మతం
ఇక్కడ 98.88% మంది జనాభాతో క్రైస్తవ మతం ప్రధాన మతంగా పాటిస్తారు. వలంభిస్తారు. 

## భాష
2011 జనాభా లెక్కల సమయంలో, జనాభాలో 90.44% మంది యిమ్‌చుంగ్రే,7.85% తిఖిర్‌ను వారి మొదటిభాషగా మాట్లాడేవారు. 

## రవాణా

### త్రోవ
జాతీయ రహదారి 202 జిల్లాగుండా వెళుతుంది.

## ఇది కూడ చూడు

* నాగాలాండ్

## మూలాలు

వర్గం:నాగాలాండ్ జిల్లాలు


## వెలుపలి లంకెలు
అహోర్ శాసనసభ నియోజకవర్గం

**అహోర్ శాసనసభ నియోజకవర్గం** రాజస్థాన్ రాష్ట్రంలోని నియోజకవర్గాలలో ఒకటి. ఈ నియోజకవర్గం జలోర్ జిల్లా, జలోర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:రాజస్థాన్ శాసనసభ నియోజకవర్గాలు
కలవూరు రవికుమార్

**కలవూర్ రవికుమార్** మలయాళం చలనచిత్రం, సాహిత్యంలో పనిచేసే భారతీయ రచయిత, స్క్రీన్ రైటర్, చిత్ర దర్శకుడు.

## ప్రారంభ జీవితం, కుటుంబం
చదువు తర్వాత కేరళ కౌముది దినపత్రికలో చేరి జర్నలిస్టుగా వృత్తి జీవితాన్ని ప్రారంభించారు. తరువాత జీవన్ టీవీలో కళాకౌముది సబ్ ఎడిటర్, ప్రోగ్రామ్ సెలక్షన్ కమిటీ మెంబర్‌గా చేరారు. కాపీరైట్ చట్టం ప్రకారం మోహన్‌లాల్ చిత్రబృందానికి వ్యతిరేకంగా అతను చట్టపరంగా కదిలాడు. 

## సినిమా కెరీర్
రవికుమార్ 1991లో *ఒట్టాయల్ పట్టాళం* సినిమాతో స్క్రీన్ రైటర్‌గా తన సినీ జీవితాన్ని ప్రారంభించారు. అతను 2008లో *ఒరిడతోరు పూజయుండుతో దర్శకుడిగా పరిచయం అయ్యాడు.*

## ఫిల్మోగ్రఫీ

## సాహిత్య రచనలు

### నవలలు

* *నోటి జాడ*
* *హృదయజాలకం*
* *నక్షత్రాలుడే ఆల్బమ్*
* *దుల్కరుమ్ మాలాఖమరుమ్*

### చిన్న కథల సంకలనాలు

* *పి. కృష్ణపిల్లాయుడే మొబైల్ నంబర్*
* *వి.ఎస్సుమ్ పెంకుట్టికలు*
* *మోహన్ లాలినే ఎనికిప్పోల్ భయంకర పెడియాను*
* *పొక్కువెయిల్ చువప్పు*

### బాల సాహిత్యం

* *అబ్దువింటే మీనుకల్* (నవల)
* *చైనీస్ బాయ్* (చిన్న కథలు; బాల సాహిత్య సంస్థ ప్రచురించింది)

## అవార్డులు, సన్మానాలు

* కేరళ స్టేట్ ఇన్స్టిట్యూట్ ఆఫ్ చిల్డ్రన్స్ లిటరేచర్ యొక్క బాల సాహిత్య అవార్డు ఉత్తమ నవల - *చైనీస్ బాయ్* 
* బాలల సాహిత్యానికి అబుదాబి శక్తి అవార్డు (2019) - *చైనీస్ అబ్బాయి*  

## మూలాలు

వర్గం:1966 జననాలు
వర్గం:జీవిస్తున్న ప్రజలు
వర్గం:మలయాళ స్క్రీన్ రైటర్స్
వర్గం:అబుదాబి శక్తి అవార్డు గ్రహీతలు
త్సెమిన్యు జిల్లా

**త్సెమిన్యు జిల్లా** , భారతదేశం, నాగాలాండ్ రాష్ట్రంలోని జిల్లా. ఇది 2021 డిసెంబరు18న సృష్టించబడింది. జిల్లా ప్రధాన కార్యాలయం త్సెమిన్యు పట్టణంలో ఉంది. జిల్లా లోని జనాభా 2011 భారత జనాభా లెక్కలు ప్రకారం 63,269 మంది జనాభా ఉన్నారు.జిల్లా వైశాల్యం 256 చదరపు కిలోమీటర్ల విస్తీర్ణంతో విస్తరించి ఉంది. ఈ జిల్లా రెంగ్మా నాగాలకు స్వస్థలంలాంటిది.

2021 డిసెంబరు 18న నాగాలాండ్‌ రాష్ట్ర జిల్లాగా త్సెమిన్యు జిల్లా సృష్టించబడింది. త్సెమిన్యు జిల్లా పూర్వ కోహిమా జిల్లా పూర్వపు త్సెమినీ ఉప-విభాగ సరిహద్దులను కలిగి ఉంది.

## భౌగోళికం

త్సెమిన్యు జిల్లా 256 చ.కి.మీ వైశాల్యం కలిగి ఉంది.వర్షాకాలంతో వాతావరణం ఉప ఉష్ణమండలంగా ఉంటుంది.

## పరిపాలన
జిల్లా పరిధిని పరిపాలనా సౌలభ్యం కోసం త్సెమినియు త్సోగిన్ అనే రెండు తాలూకాలుగా విభజించారు. త్సెమిన్యు జిల్లాలో టి. సెమినియు. టి.సోగిన్ అనే రెండు గ్రామీణ అభివృద్ధి బ్లాకులుతో ఉంది.  

## జనాభా గణాంకాలు
thumb| రెంగ్మా నాగులు వారి సాంప్రదాయ దుస్తులలో ఉన్నారు.|270x270px
2011 భారత జనాభా లెక్కల ప్రకారం అప్పటి కోహిమా జిల్లాలోని త్సెమినీ సర్కిల్ జనాభా 63,629. నివాసులలో ఎక్కువ మంది రెంగ్మా నాగులు ఉన్నారు. అక్షరాస్యత రేటు 81.71%.పిల్లల లింగనిష్పత్తి 980, ఇది సగటు లింగనిష్పత్తి 1,011 కంటే ఎక్కువ. 

### మతం
2011 భారత అధికారిక జనాభా లెక్కల ప్రకారం, ట్సెమిన్యు పట్టణంలో ఇతర మతపరమైన వారు తక్కువుగా ఉండగా, క్రైస్తవ మతానికి చెందిన వారు ఎక్కువ మంది ఉన్నారు. ఇది అక్కడ ప్రధాన మతం.

### పట్టణాలు, గ్రామాలు
2011 జనాభా లెక్కల ప్రకారం మునుపటి ఉప-విభాగంలో 39 గ్రామాలను కలిగి ఉంది, ఈ క్రింది విధంగా రెండు పరిపాలనా విభాగాలుగా విస్తరించింది: త్సెమిని విభాగంలో ఒక పట్టణం (సెమినియు 6,315 జనాభా). గ్రామాలు ముప్పై రెండు ఉన్నాయి

త్సెమిని విభాగంలో గ్రామాలు

* టెసోఫెన్య్యూ (11,116),
* కందిను (3,938),
* న్సున్య్యూ (2,868),
* త్సెమిని  విల్ (2,863),
* జిసున్యు (2,840),
* ఫెన్షున్యు (2,675),
* శిషును (2,236),
* కె. స్టేషన్ (2,169),
* చున్లిఖా (1,604),
* టెరోగున్యు (1,559),
* జిఫెన్యు (1,495),
* ఎహున్ను (1,389),,
* త్సెమిన్సి సౌత్ (765),
* ఫెన్వెన్యు (729),
* రుమెన్సినియు (712),
* ఖేన్యు (569),
* సేవను (540),
* న్యూ టెసోఫెన్య్యూ (516),
* కషన్యిషి (428),
* సోన్సా (417),
* ఎన్గ్వుఫెన్ (379),
* గుఖాన్యు (340),
* యిఖాను (331),
* త్సెమిన్యు ఓల్డ్ టౌన్ (329),
* హెన్బెంజి (278),
* న్యూ టెరోగున్యు (269),
* ఖోనిబెంజున్ (242),
* లిఖ్వెన్చు (241),
* గుజినియు (222),
* ఫెండా (207),
* జున్ఫా మిషన్ సెంటర్ ( 150)

సోగిన్ విభాగంలో ఏడు గ్రామాలను కలిగి ఉంది

* సెండేన్యు (2,548), 
* న్యూ సెండేన్యు (730), 
* త్సోసిన్యు (696), 
* రెంగ్మపాని (627), 
* థోంగ్‌సున్యు (464), 
* లాంగ్‌వెసున్యు (429), 
* త్సోగిన్ హెచ్‌క్యూ (31).

## రవాణా
thumb| ట్సెమినీ పట్టణం గుండా వెళుతున్న జాతీయ రహదారి
### గాలి
సమీపంలోని విమానాశ్రయం దిమాపూర్ విమానాశ్రయం.ఇది జిల్లా ప్రధాన కార్యాలయం నుండి 100 కిలోమీటర్ల దూరంలో ఉంది.

### రైలు
ట్సెమినీ నుండి 100 కిలోమీటర్ల దూరంలో ఉన్న చమౌకెడిమా షోఖువి రైల్వే స్టేషన్ సమీపంలో ఉంది.

### త్రోవ

జాతీయ రహదారి 2 జిల్లా గుండా వెళుతుంది.

## ఇది కూడ చూడు

* నాగాలాండ్

## మూలాలు


## వెలుపలి లంకెలు

వర్గం:నాగాలాండ్ జిల్లాలు
త్సెమిన్యు

**త్సెమిన్యు** **,** భారతదేశం, నాగాలాండ్ రాష్ట్రం, త్సెమిన్యు జిల్లా లోని పట్టణం ఇది జిల్లా ప్రధాన కార్యాలయం. 

## పురపాలక సంఘం
త్సెమిన్యు అనేది కోహిమా జిల్లాలోని త్సెమిన్యు సర్కిల్‌లో ఉన్న పురపాలక సంఘం హోదాతో ఉన్న పట్టణం. సెమిన్యు నగరం 9 వార్డులుగా విభజించబడింది, దీని కోసం ప్రతి 5 సంవత్సరాలకు ఒకసారి ఎన్నికలు జరుగుతాయి. త్సెమిన్యు టౌన్ కమిటీ 1,069 గృహాలకు పైగా మొత్తం పరిపాలనను కలిగి ఉంది, ఇది నీరు, మురుగునీటి వంటి ప్రాథమిక సౌకర్యాలను అందజేస్తుంది. టౌన్ కమిటీ పరిధిలో రోడ్లు నిర్మించడానికి, దాని అధికార పరిధిలోకి వచ్చే ఆస్తులపై పన్నులు విధించడానికి దీనికి అధికారం కలిగి ఉంది. 

## గణాంకాలు
2011 భారత జనాభా లెక్కల ప్రకారం, సెమిన్యు నగరంలో మొత్తం 1,069 కుటుంబాలు నివసిస్తున్నాయి. త్సెమిన్యు పట్టణ మొత్తం జనాభా 6,315, అందులో 3,153 మంది పురుషులు కాగా, 3,162 మంది స్త్రీలు ఉన్నారు. సెమిన్యూ పట్టణ సగటు లింగ నిష్పత్తి 1,003.

సెమిన్యూ నగరంలో 0-6 సంవత్సరాల వయస్సు గల పిల్లల జనాభా 990, ఇది మొత్తం జనాభాలో 16% మంది ఉన్నారు. 0-6 సంవత్సరాల మధ్య 500 మంది మగ పిల్లలు ఉండగా,  490 మంది ఆడ పిల్లలు ఉన్నారు. సెమిన్యూ బాలల లింగ నిష్పత్తి 980, ఇది సగటు లింగ నిష్పత్తి (1,003) కంటే తక్కువగా ఉంది.

త్సెమిన్యు పట్టణ అక్షరాస్యత రేటు 88.5% ఉంది. దీనిని కోహిమా జిల్లాలో 85.2%తో పోలిస్తే త్సెమిన్యు పట్టణం అధిక అక్షరాస్యతను కలిగి ఉంది. సెమిన్యులో పురుషుల అక్షరాస్యత రేటు 90.39% కాగా, స్త్రీల అక్షరాస్యత రేటు 86.6% ఉంది.

## మూలాలు

వర్గం:Coordinates on Wikidata


## వెలుపలి లంకెలు
చంద్ర నాయుడు

**చంద్ర నాయుడు** (1933 - 2021 ఏప్రిల్ 4) ఒక భారతీయ క్రికెట్ వ్యాఖ్యాత, క్రికెట్ క్రీడాకారిణి, అధ్యాపకురాలు (ప్రొఫెసర్), రచయిత్రి. ఆమె భారతదేశపు మొదటి మహిళా క్రికెట్ వ్యాఖ్యాత. అంతేకాక, భారతదేశపు తొలి మహిళా క్రికెటర్లలో ఒకరు.

## జీవిత విశేషాలు
చంద్ర నాయుడు 1933లో తెలుగు మాట్లాడే కుటుంబంలో జన్మించింది.. ఆమె పూర్వీకులు ఆంధ్రప్రదేశ్ లోని మచిలీపట్నం పట్టణానికి చెందినవారు. ఆమె తండ్రి కల్నల్ సి.కె.నాయుడు, ప్రసిద్ధ క్రికెట్ క్రీడాకారుడు. ఆమె భారత తొలి టెస్ట్ క్రికెట్ జట్టు కెప్టెన్. సి. కె. నాయుడు మొదటి భార్యకు జన్మించిన ముగ్గురు కుమార్తెలలో చంద్ర చిన్నది. ఆమె మేనల్లుడు విజయ్ నాయుడు ఫస్ట్ క్లాస్ క్రికెటర్. ఆమె మామ సి.ఎస్.నాయుడు కూడా ఇండియా తరపున ఆడాడు.

ఆమె ఇండోర్లో తన తండ్రి తరచుగా ఆడే హోల్కర్ స్టేడియానికి సమీపంలో ఉన్న మనోరమ గంజ్ ప్రాంతంలో నివసించేది. 2021 ఏప్రిల్ 4న ఇండోర్లో 88 సంవత్సరాల వయసులో చాలాకాలం జబ్బుతో ఉండి కన్నుమూసింది.

## వృత్తి, క్రికెట్
చంద్ర మధ్యప్రదేశ్ లోని ఇండోర్ లోని ప్రభుత్వ కళాశాలలో ఆంగ్లంలో పట్టభద్రురాలై, అక్కడే ఆంగ్లం బోధించింది. ఆమె దేశవాళీ మహిళల క్రికెట్లో ఆడింది. మొదటి ఉత్తర ప్రదేశ్ మహిళల క్రికెట్ జట్టుకు నేతృత్వం వహించింది. 1970లలో క్రికెట్ వ్యాఖ్యానాన్ని చేపట్టడానికి ముందు ఆమె కళాశాల కోసం కూడా క్రికెట్ ఆడింది. ఆమె భారత తొలి మహిళా క్రికెట్ వ్యాఖ్యాత. క్రికెట్ ఆటకు వ్యాఖ్యాతగా ఆమె తన వృత్తి జీవితాన్ని మేరీలెబోన్ క్రికెట్ క్లబ్ (MCC)కు (అప్పట్లో ఇంగ్లండ్ జట్టు), బొంబాయికి మధ్య 1976-77 సీజన్లో జరిగిన మ్యాచ్ తో ప్రారంభించింది. అప్పటినుంచి దేశీయ, అంతర్జాతీయ మ్యాచ్ లకు హిందీలో, ఆంగ్లంలోనూ వ్యాఖ్యానించడం కొనసాగించింది. 1979 - 80లో ఇంగ్లీష్ జట్టు భారత పర్యటనలో ఆమె భారత ప్రభుత్వ ప్రసార సంస్థ అయిన ఆకాశవాణి కోసం కూడా వ్యాఖ్యాతగా వ్యవహరించింది. క్రికెట్ చరిత్రకారుడు డేవిడ్ రేవర్న్ అలెన్ తో లార్డ్స్లో జరిగిన ముఖాముఖీలో (ఇంటర్వ్యూ) లో క్రికెట్ వ్యాఖ్యాతగా తన అనుభవాలను నమోదు (రికార్డ్) చేసింది, దానిని భద్రపరచారు. చంద్ర చెప్పిన దానిని బట్టి ఈమె ఆస్ట్రేలియా మహిళా వ్యాఖ్యాత కంటే కూడా ముందు అంతర్జాతీయ క్రికెట్ వ్యాఖ్యాతగా వ్యవహరించిన మొదటి మహిళ. *ESPN Cricinfoతో* ఇచ్చిన ముఖాముఖి (ఇంటర్వ్యూ) సంభాషణలో ఆమె క్రికెట్లో తన తండ్రి సాధించిన విజయాలను గౌరవించే మార్గంగా క్రికెట్ వ్యాఖ్యానంపై తనకు ఆసక్తి ప్రారంభమైందని పేర్కొంది. 1982లో భారత్, ఇంగ్లాండ్ మధ్య జరిగిన స్వర్ణోత్సవాల టెస్ట్ మ్యాచ్ కు గాను ఆమెను ఆహ్వానించారు.

ఆమె మధ్యప్రదేశ్ క్రికెట్ సంఘంలో జీవితకాల సభ్యురాలు. ఈ ప్రాంతంలో మహిళల క్రికెట్ ను ప్రోత్సహించడానికి అంతర-విశ్వవిద్యాలయ ఆటల పోటీలను (ఇంటర్ - యూనివర్శిటీ టోర్నమెంట్ లు) ఏర్పాటు చేయడంతో సహా అనేక ప్రయత్నాలు ఆమె చేపట్టింది. ఆమె తన తల్లిదండ్రుల జ్ఞాపకార్థం క్రికెట్ ఆటల పోటీలకు అనేక ట్రోఫీలను ఏర్పాటుచేసింది. క్రికెట్ క్లబ్ ఆఫ్ ఇండియాకు వెండి బ్యాట్ ను బహుకరించింది, తన తల్లి పేర 'కాలేజియేట్ మెమోరియల్ ట్రోఫీ'ని నెలకొల్పి నడిపిందని ఆమె మేనల్లుడు మాజీ క్రికెటర్ అయిన విజయ్ నాయుడు చెప్పాడు. ఆమె చివరగా 1990 ప్రారంభంలో ఇండోర్ లోని ప్రభుత్వ బాలికల పిజి కళాశాలలో ప్రిన్సిపాల్ పనిచేసింది. 1995లో ఆమె తన తండ్రి జ్ఞాపకాలను పొందుపరచి "సి.కె.నాయుడు: ఎ డాటర్ రిమెంబర్స్" అనే పుస్తకాన్ని ప్రచురించింది.

## ప్రచురణలు

* చంద్ర కె. నాయుడు. సి. కె. నాయడు: ఎ డాటర్ రిమెంబర్స్ (న్యూ ఢిల్లీ రూపా పబ్లికేషన్స్ 1995 

## సూచనలు

వర్గం:Articles with hCards
వర్గం:భారతీయ మహిళా క్రికెట్ క్రీడాకారులు
వర్గం:2021 మరణాలు
వర్గం:1933 జననాలు
వర్గం:క్రీడాకారిణులు
వర్గం:క్రికెట్ వ్యాఖ్యాతలు
షామటోర్

**షామటోర్ అనేది,** భారతదేశం నాగాలాండ్ రాష్ట్రం, షమటోర్ జిల్లా లోని జనాభా లెక్కల పట్టణం. ఇది షామటోర్ జిల్లా ప్రధాన కార్యాలయం. టిఖిర్ ట్రైబల్ కౌన్సిల్, యిమ్‌ఖియుంగ్ ట్రైబల్ కౌన్సిల్ మధ్య అవగాహన తర్వాత షామటోర్‌ను ముఖ్యమంత్రి నేఫియు రియో కొత్తగా ఏర్పడిన షామటోర్ జిల్లా ముఖ్యపట్టణం ప్రకటించాడు.  పూర్వం ఈ పట్టణం ట్యూన్సాంగ్ జిల్లా లోని షామటోర్ విభాగంలో భాగంగా ఉండేది.  

## గణాంకాలు
షామటోర్ పట్టణం మొత్తం 734 కుటుంబాలు నివసిస్తున్న ఒక పెద్ద గ్రామం. 2011 భారత జనాభా లెక్కల ప్రకారం షమటోర్ గ్రామంలో 4257 మంది జనాభా ఉన్నారు, వీరిలో 2196 మంది పురుషులు కాగా, 2061 మంది స్త్రీలు ఉన్నారు షామటోర్  గ్రామంలో 0-6 సంవత్సరాల వయస్సు గల పిల్లల జనాభా 768, ఇది గ్రామ మొత్తం జనాభాలో 18.04% మంది ఉన్నారు. షమటోర్ గ్రామ సగటు లింగ నిష్పత్తి 939, ఇది నాగాలాండ్ రాష్ట్ర సగటు 931 కంటే ఎక్కువ. షమటోర్ పట్టణ పిల్లల లింగ నిష్పత్తి 910, నాగాలాండ్ సగటు 943 కంటే తక్కువ. నాగాలాండ్‌తో పోలిస్తే షామటోర్ గ్రామంలో అక్షరాస్యత శాతం ఎక్కువగా ఉంది. 2011లో, నాగాలాండ్‌లోని 79.55%తో పోలిస్తే షామటోర్ గ్రామం అక్షరాస్యత రేటు 82.60% ఉంది. షామటోర్ పట్టణంలో పురుషుల అక్షరాస్యత 86.90% ఉండగా, స్త్రీల అక్షరాస్యత రేటు 78.05% ఉంది.

ఈ పట్టణంలో యిమ్‌ఖియుంగ్ నాగా, తిఖిర్ నాగా తెగలకు చెందిన జనాభా ఎక్కువుగా ఉన్నారు. 

## మూలాలు


## వెలుపలి లంకెలు
పారస్ మాంబ్రే

**పరాస్ లక్ష్మీకాంత్ మాంబ్రే** (జననం 1972 జూన్ 9) 1996 - 1998 మధ్య రెండు టెస్ట్ మ్యాచ్‌లు, మూడు వన్డే ఇంటర్నేషనల్స్ ఆడిన భారతీయ క్రికెటర్ .

## కెరీర్‌ని ఆడుతున్నారు
1993-94లో, మాంబ్రే తనతొలి ఫస్ట్‌క్లాస్‌ మ్యాచ్‌ ఆడి 23.77 సగటుతో 30 వికెట్లు పడగొట్టాడు. తదుపరి సీజన్‌లో భారతదేశపు A జట్టుకు ఎంపికయ్యాడు.

మాంబ్రే 1996లో ఎడ్జ్‌బాస్టన్‌లో ఇంగ్లండ్‌పై మూడవ సీమర్‌గా అరంగేట్రం చేసి,  మైఖేల్ అథర్టన్‌ను తన మొదటి వికెట్‌గా తీసుకున్నాడు. అయితే బంతితో పెద్దగా ప్రభావం చూపలేకపోయాడు. అతని ఏకైక సిరీస్‌లో కేవలం 5 వికెట్లు తీసుకున్నాడు. అతను నార్త్ మైడెన్‌హెడ్ CCకి విదేశీ ఆటగాడిగా కూడా ఎంపికయ్యాడు.

## కోచింగ్ కెరీర్
పరాస్ మాంబ్రే బెంగుళూరులోని నేషనల్ క్రికెట్ అకాడమీ (NCA) నుండి లెవల్-3 కోచింగ్ డిప్లొమా పొందాడు.

అతను భారత దేశవాళీ సర్క్యూట్‌లో బెంగాల్ క్రికెట్ జట్టుకు కోచ్‌గా ఉంటూ, 16 సంవత్సరాల విరామం తర్వాత వారిని రంజీ ట్రోఫీ ఫైనల్స్‌కు తీసుకెళ్లాడు.  అతను మహారాష్ట్ర, బరోడా, విదర్భలకు కూడా కోచ్‌గా ఉన్నాడు.  ఇండియన్ ప్రీమియర్ లీగ్‌లో ముంబై ఇండియన్స్‌కు నాలుగేళ్లపాటు అసిస్టెంట్ కోచ్‌గా ఉన్నాడు. 

అతను 2021 నవంబరు వరకు భారతదేశం A జట్టు, భారత U19 క్రికెట్ జట్టు రెండింటికీ బౌలింగ్ కోచ్‌గా ఉన్నాడు.  

2021 నవంబరులో, భారత జాతీయ క్రికెట్ జట్టుకు బౌలింగ్ కోచ్‌గా నియమితుడయ్యాడు.

## మూలాలు

వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1972 జననాలు
వర్గం:Articles with hAudio microformats
వర్గం:భారతీయ క్రికెట్ కోచ్‌లు
సమీర్ డిఘే

**సమీర్ డిఘే** (జననం 1968 అక్టోబరు 8) భారతీయ క్రికెటర్, క్రికెట్ కోచ్, వ్యవస్థాపకుడు. అతను కుడిచేతి వాటం బ్యాట్స్‌మన్, వికెట్ కీపర్. అంతర్జాతీయ క్రికెట్‌లో అతనికి ప్రధాన అవకాశం 1999-2000 సీజన్ వరకు రాలేదు, ఆ సమయంలో అతని వయస్సు 31 సంవత్సరాలు.

## దేశీయ కెరీర్
1990–91 రంజీ ట్రోఫీ సీజన్‌లో ముంబై క్రికెట్ జట్టు తరఫున గుజరాత్ క్రికెట్ జట్టుపై ఫస్ట్-క్లాస్ అరంగేట్రం చేసాడు. ఆ మ్యాచ్‌లో అతను 107 పరుగులు చేశాడు.  ఆ సీజన్‌లో 6 ఇన్నింగ్స్‌లలో 73.33 సగటుతో ఒక అర్ధ సెంచరీ, రెండు సెంచరీలతో 440 పరుగులు చేసాడు. ముంబై క్రికెట్ జట్టు కోసం 58 మ్యాచ్‌లు ఆడాడు, అందులో అతను 176 క్యాచ్‌లు, 23 స్టంపింగ్‌లు చేసి, 3,054 పరుగులు చేశాడు.  అతను 1999-00 రంజీ ట్రోఫీకి కూడా కెప్టెన్‌గా ఉన్నాడు.

## అంతర్జాతీయ కెరీర్
చెన్నైలో ఆస్ట్రేలియాతో జరిగిన మూడో టెస్ట్ చివరి రోజున, డిఘే తన తొలి మ్యాచ్‌లో అజేయంగా 22 పరుగులు చేశాడు. పరుగుల వేటలో కుప్పకూలిన తర్వాత, చారిత్రాత్మక 2-1 సిరీస్ విజయాన్ని సాధించడంలో తన వంతు కృషి చేసాడు. సౌరవ్ గంగూలీ తరువాత మాట్లాడుతూ, డిఘే దేశానికి మొదటి ఎంపిక వికెట్ కీపర్‌గా మారాలని, అయితే అనేక వికెట్ కీపింగ్ లోపాలు అతనికి అడ్డుగా నిలిచాయని చెప్పాడు.    

## కోచింగ్ కెరీర్
తరువాత డిఘే కోచింగ్‌లోకి ప్రవేశించాడు. 2007 ICC వరల్డ్ క్రికెట్ లీగ్ డివిజన్ త్రీ టోర్నమెంట్‌లో రాబిన్ సింగ్ స్థానంలో హాంకాంగ్ ప్రధాన కోచ్‌గా పనిచేశాడు. 2006 నుండి 2008 వరకు త్రిపుర క్రికెట్ జట్టుకు కోచ్‌గా ఉన్నాడు, అలాగే 2008 ఇండియన్ ప్రీమియర్ లీగ్ సమయంలో ముంబై ఇండియన్స్‌కు ఫీల్డింగ్ కోచ్‌గా ఉన్నాడు. ఆ తరువాత అతని స్థానంలో జాంటీ రోడ్స్ నియమితులయ్యారు.  

2009 లో అతను ముంబై క్రికెట్ జట్టు సెలెక్టర్‌గా నియమితుడయ్యాడు.

అతను ప్రస్తుతం క్రియాశీల క్రికెట్ నుండి రిటైరై, పూణే, ముంబైలలో యూక్లీన్ అనే లాండ్రీ బ్రాండ్ కు చెందిన బహుళ అవుట్‌లెట్‌లను నడుపుతున్నాడు.

## మూలాలు

వర్గం:వికెట్ కీపర్లు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:ముంబై క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1968 జననాలు
వర్గం:Articles with hAudio microformats
వర్గం:భారతీయ క్రికెట్ కోచ్‌లు
అంజు జైన్

**అంజు జైన్** (జననం: 1974 ఆగస్టు 11) ఒక భారతీయ మాజీ క్రికెటర్, ప్రస్తుత క్రికెట్ కోచ్.ఆమె వికెట్ కీపర్‌గా, కుడిచేతి వాటం బ్యాటర్‌గా ఆడింది. ఆమె 1993-2005 మధ్య భారతదేశం తరపున ఎనిమిది టెస్ట్ మ్యాచ్‌లు, 65 మహిళల ఒకరోజు అంతర్జాతీయ ఆటలలో ఆడింది.ఆమె ఢిల్లీ,ఎయిర్ ఇండియా తరపున దేశవాళీ క్రికెట్ ఆడింది. ఆమె గతంలో భారతదేశం, బంగ్లాదేశ్‌ క్రికెటర్లకు శిక్షణ ఇచ్చింది. ప్రస్తుతం భారతదేశీయ సర్క్యూట్‌లో శిక్షకురాలుగాఉంది.

ఆమె 2000 ప్రపంచ కప్‌లో భారతదేశానికి సారథ్యం వహించింది.ఆ ఆటలో న్యూజిలాండ్‌తో ఓడిపోయే ముందు ఆమె జట్టు సెమీ-ఫైనల్‌కు చేరుకుంది.

ఆమె మహిళల ఒకరోజు అంతర్జాతీయ ఆటలలో అత్యధిక స్టంపింగ్‌లతో సంయుక్తంగా 51 స్టంపింగ్‌లతో రికార్డ్‌ను కలిగి ఉంది  జైన్ కెప్టెన్, వికెట్ కీపర్, ఓపెనింగ్ బ్యాటర్‌గా ఏడు మహిళల ఒకరోజు అంతర్జాతీయ ఆటలు ఆడింది.ఇది ఒక రికార్డు.

అంజు తన క్రీడా విజయాలకు 2005లో అప్పటి భారత రాష్ట్రపతి, అబ్దుల్ కలాం నుండి అర్జున అవార్డును అందుకుంది.

పదవీ విరమణ అనంతరం, జైన్ దేశీయ స్థాయిలో ఒడిశా, త్రిపుర, అస్సాం, విదర్భ, బరోడాలకు శిక్షకురాలుగా పనిచేసింది.

2011 - 2013 మధ్య,ఆమె భారత ప్రధాన కోచ్‌గా, 2018 - 2020 మధ్య ఆమె బంగ్లాదేశ్‌కు ప్రధాన శిక్షకురాలుగా పనిచేసింది.

## మూలాలు



## వెలుపలి లంకెలు

వర్గం:అర్జున అవార్డు గ్రహీతలు
వర్గం:వికెట్ కీపర్లు
వర్గం:భారతీయ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1974 జననాలు
నేహా తన్వర్

**నేహా తన్వర్**, ఢిల్లీకి చెందిన మాజీ క్రికెటర్. భారత మహిళా జాతీయ క్రికెట్ జట్టుకు ప్రాతినిధ్యం వహించింది. కుడిచేతి వాటం బ్యాటింగ్, కుడిచేతి ఆఫ్ స్పిన్ బౌలర్గా రాణించింది. 2004లో దేశీయ క్రికెట్ ఆడటం ప్రారంభించిన నేహా, 2011లో అంతర్జాతీయ క్రికెట్ లోకి అరంగేట్రం చేసింది.

## జననం
నేహా తన్వర్ 1986, ఆగస్టు 11న ఢిల్లీలో జన్మించింది.

## క్రికెట్ రంగం
ఇండియా ఉమెన్, ఇండియా రెడ్ ఉమెన్, రైల్వేస్, ఢిల్లీ తదితర ప్రధాన క్రికెట్ జట్ల తరపున ఆస్ట్రేలియా, ఇంగ్లండ్, శ్రీలంక తదితర జట్లపై అంతర్జాతీయ క్రికెట్ ఆడింది. 100 కంటే ఎక్కువ ఫస్ట్ క్లాస్ మ్యాచ్‌లు ఆడింది.

## మూలాలు

వర్గం:1986 జననాలు
వర్గం:జీవిస్తున్న ప్రజలు
వర్గం:ఢిల్లీ క్రికెట్ క్రీడాకారులు
వర్గం:ఢిల్లీ క్రీడాకారులు
వర్గం:భారతీయ మహిళా క్రికెట్ క్రీడాకారులు
రూపాంజలి శాస్త్రి

**రూపాంజలి శాస్త్రి** (జననం 1975 నవంబరు 14) ఒక భారత మాజీ క్రికెట్ క్రీడాకారిణి. ఆమె మధ్య ప్రదేశ్ ఇండోర్ లో 1975 నవంబరు 14 లో జన్మించింది. ఆమెను రూపీ అని కూడా పిలుస్తారు.

రూపాంజలి ఒక ఆల్ రౌండర్, కుడి చేతివాటం బ్యాటర్, కుడి చేతివాటు ఆఫ్ బ్రేక్ బౌలర్. ఆమె 1999 లో భారతదేశం తరఫున ఇంగ్లాండ్ తో టెస్ట్ మ్యాచ్ ఆడింది. 1999 సంవత్సరంలో ఐర్లాండ్ తో ఒక రోజు అంతర్జాతీయ పోటీలలో ఆరంభించి 2000 వరకు 12 మ్యాచ్ లు ఆడింది. తరువాత న్యూజిలాండ్, శ్రీలంక, ఆస్ట్రేలియా, ఇంగ్లాండ్, దక్షిణ ఆఫ్రికా జట్లతో ఒక రోజు అంతర్జాతీయ పోటీలలో ఆడింది.

ఆమె 1993/94 నుంచి మధ్యప్రదేశ్ ఎయిర్ ఇండియా, ఇంకా రైల్వేస్ తరపున దేశీయ క్రికెట్ ఆడింది.

## సూచనలు

వర్గం:భారతీయ మహిళా క్రికెట్ క్రీడాకారులు
వర్గం:1975 జననాలు
వర్గం:జీవిస్తున్న ప్రజలు
వర్గం:క్రీడాకారిణులు
వర్గం:భారతీయ క్రికెట్ క్రీడాకారులు
మాధురీ మెహతా

**మాధురీ మెహతా**, ఒడిషాకు చెందిన క్రికెట్ క్రీడాకారిణి. 2012లో వెస్టిండీస్ మహిళల క్రికెట్ జట్టుపై మహిళల వన్డే ఇంటర్నేషనల్, ఉమెన్స్ ట్వంటీ 20 ఇంటర్నేషనల్ మ్యాచ్ లలో ఆడింది. ఒడిశా నుంచి మహిళల జాతీయ జట్టుకు ఆడిన తొలి క్రికెటర్‌గా నిలిచింది.

## జననం
మాధురీ మెహతా 1991, నవంబరు 1న, ఒడిషాలోని బలాంగిర్లో జన్మించింది.

## క్రికెట్ రంగం
2012 ఫిబ్రవరి 29న వెస్టిండీస్తో అంతర్జాతీయ వన్డేల్లోకి అరంగేట్రం చేసింది. 2012 మార్చి 2న వెస్టిండీస్ తో జరిగిన మ్యాచ్ లో చివరిసారిగా ఆడింది.

2012 ఫిబ్రవరి 27న వెస్టిండీస్ తో జరిగిన టీ20 మ్యాచ్ తో అంతర్జాతీయ టీ20ల్లోకి అరంగేట్రం చేసింది. 2014 మార్చి 30న బంగ్లాదేశ్తో జరిగిన టీ20 మ్యాచ్ లో చివరిసారిగా ఆడింది.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1991 జననాలు
వర్గం:ఒడిశా క్రికెట్ క్రీడాకారిణులు
రసనార పర్వీన్

**రసనార కెఫాతుల్లా పర్వీన్**, ఒడిషాకు చెందిన క్రికెట్ క్రీడాకారిణి. భారత జాతీయ మహిళా క్రికెట్ జట్టుకు కుడిచేతి ఆఫ్ బ్రేక్ బౌలర్‌గా ఆడింది.

## జననం
రసనార కెఫాతుల్లా పర్వీన్ 1992, మే 4న ఒడిషాలోని బలాంగిర్లో జన్మించింది.

## క్రికెట్ రంగం
2013 జనవరి 31న వెస్టిండీస్తో జరిగిన మహిళల క్రికెట్ ప్రపంచ కప్‌ మ్యాచ్ తో అంతర్జాతీయ వన్డేల్లోకి అరంగేట్రం చేసింది.

2012 అక్టోబరు 1న పాకిస్తాన్తో జరిగిన టీ20 మ్యాచ్ తో అంతర్జాతీయ టీ20ల్లోకి అరంగేట్రం చేసింది. 2012 అక్టోబరు 3న పాకిస్తాన్ తో జరిగిన టీ20 మ్యాచ్ లో చివరిసారిగా ఆడింది.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1992 జననాలు
వర్గం:ఒడిశా క్రికెట్ క్రీడాకారిణులు